C 380/18
MT
Il-Ġurnal Uffiċjali tal-Unjoni Ewropea
3.10.2022
Rikors ippreżentat fl-20 ta’ Lulju 2022 – PW vs SEAE (Kawża T-448/22) (2022/C 380/21) Lingwa tal-kawża: l-Ingliż Partijiet Rikorrent: PW (rappreżentanti: S. Rodrigues u A. Champetier, lawyers) Konvenut: Is-Servizz Ewropew għall-Azzjoni Esterna Talbiet Ir-rikorrent jitlob li l-Qorti Ġenerali jogħġobha: — tannulla d-deċiżjoni impliċita tal-konvenut tat-30 ta’ Lulju 2021 li tiċħad il-kalkolu korrett tar-rimbors tal-ispejjeż tal-ivvjaġġar annwali tiegħu għas-sena 2020 f’dak li jirrigwarda lil uliedu u, sa fejn neċessarju, l-annullament tad-deċiżjoni tal-konvenut tal-14 ta’ April 2022, li tiċħad l-ilment tiegħu ppreżentat fit-28 ta’ Ottubru 2021, skont l-Artikolu 90(2) tar-Regolamenti tal-Persunal tal-Unjoni Ewropea; u, — tikkundanna lill-konvenut għall-ispejjeż tar-rikorrent fir-rigward ta’ dan ir-rikors.
Motivi u argumenti prinċipali Insostenn tar-rikors tiegħu, ir-rikorrent jinvoka żewġ motivi. 1.
L-ewwel motiv ibbażat fuq allegat ksur tal-Artikoli 7(1) u 8(1) tal-Anness VII tar-Regolamenti tal-Persunal u ksur tal-prinċipju ta’ amministrazzjoni tajba. 2.
It-tieni motiv ibbażat fuq allegat ksur tad-dmir ta’ diliġenza.
Rikors ippreżentat fl-20 ta’ Lulju 2022 – Evonik Operations vs Il-Kummissjoni (Kawża T-449/22) (2022/C 380/22) Lingwa tal-kawża: l-Ingliż Partijiet Rikorrent: Evonik Operations GmbH (Essen, il-Ġermanja) (rappreżentanti: J.-P.
Montfort u T. Delille, avukati) Konvenut: Il-Kummissjoni Ewropea Talbiet Ir-rikorrenti titlob li l-Qorti Ġenerali jogħġobha: — tiddikjara r-rikors ammissibbli u fondat; — tannulla r-Regolament Delegat tal-Kummissjoni (UE) 2022/692 tas-16 ta’ Frar 2022 li jemenda, għall-finijiet tal-adattament tiegħu għall-progress tekniku u xjentifiku, ir-Regolament (KE) Nru 1272/2008 tal-Parlament Ewropew u tal-Kunsill dwar il-klassifikazzjoni, l-ittikkettar u l-imballaġġ tas-sustanzi u t-taħlitiet u li jikkoreġi dan ir-regolament sa fejn huwa jintroduċi l-klassifikazzjoni u l-ittikkettjar armonizzati għas-sustanza silanammina, 1,1,1-trimetil-N-(trime­ tilsilil)-, prodotti tal-idroliżi bis-siliċe; diossidu tas-siliċju piroġeniku, amorfu sintetiku, nano, bis-superfiċe ttrattata (iktar ’il quddiem is-“Sustanza”, jew is-“SAS-HMDS”) (CAS Nru 68909-20-6) (iktar ’il quddiem ir-“Regolament ikkontestat”) (1); — tikkundanna lill-konvenuta għall-ispejjeż; u — tordna kwalunkwe miżura oħra addizzjonali li tista’ tkun meħtieġa.